stanford-oval/wikipedia huggingface dataset:
นิคคลัส ฟึลครูค

| 0 | 1 | 2 | 3 |
| --- | --- | --- | --- |
 ฟึลครูคกับแวร์เดอร์เบรเมินในปี 2021
ข้อมูลส่วนตัว
ชื่อเต็ม:  นิคคลัส ฟึลครูค
วันเกิด:   (1993-02-09) 9 กุมภาพันธ์ ค.ศ. 1993 (31 ปี)
สถานที่เกิด:  ฮันโนเฟอร์ ประเทศเยอรมนี
ส่วนสูง:  1.89 เมตร (6 ฟุต 2 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  เวสต์แฮมยูไนเต็ด
หมายเลข:  11
สโมสรเยาวชน
1996–2005:  TuS Ricklingen
2005–2006:  Sportfreunde Ricklingen
2006–2012:  แวร์เดอร์เบรเมิน
สโมสรอาชีพ*
| ปี |  ทีม |  ลงเล่น |  (ประตู) |
| 2011–2014 |  แวร์เดอร์เบรเมิน 2 |  26 |  (10) |
| 2012–2014 |  แวร์เดอร์เบรเมิน |  23 |  (2) |
| 2013–2014 |  → กร็อยเทอร์เฟือร์ท (ยืม) |  21 |  (6) |
| 2014–2016 |  แอร์สเทอร์ เอ็ฟเซ เนือร์นแบร์ค |  54 |  (17) |
| 2016–2019 |  ฮันโนเฟอร์ 96 |  75 |  (21) |
| 2019–2023 |  แวร์เดอร์เบรเมิน |  90 |  (45) |
| 2023–2024 |  โบรุสซีอาดอร์ทมุนท์ |  29 |  (12) |
| 2024– |  เวสต์แฮมยูไนเต็ด |  0 |  (0) |
ทีมชาติ‡
| 2010 |  เยอรมนี อายุไม่เกิน 18 ปี |  1 |  (0) |
| 2011–2012 |  เยอรมนี อายุไม่เกิน 19 ปี |  7 |  (5) |
| 2012–2014 |  เยอรมนี อายุไม่เกิน 20 ปี |  9 |  (3) |
| 2022– |  เยอรมนี |  21 |  (13) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:51, 21 พฤษภาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:02, 14 มิถุนายน 2024 (UTC)
นิคคลัส ฟึลครูค (เยอรมัน: Niclas Füllkrug; เกิด 9 กุมภาพันธ์ ค.ศ. 1993) เป็นนักฟุตบอลชาวเยอรมัน ปัจจุบันเล่นในตำแหน่งกองหน้าให้แก่เวสต์แฮมยูไนเต็ด สโมสรในพรีเมียร์ลีก และทีมชาติเยอรมนี
ธิสเซ่นครุปป์

| --- | --- |

ประเภท: Aktiengesellschaft
การซื้อขาย: FWB: TKA, LSE: 0O1C
ISIN: DE0007500001 
อุตสาหกรรม: กลุ่มบริษัท
ก่อนหน้า: ธิสเซ่น เอจี, ครุปป์
ก่อตั้ง: 17 มีนาคม 1999
สำนักงานใหญ่: ดืสบูร์กและเอสเซิน (seats), Essen (operational headquarters), เยอรมนี
พื้นที่ให้บริการ: ทั่วโลก
บุคลากรหลัก: ไฮน์ริช ฮีซิงเงอร์  (ประธานบริหารและกรรมการผู้จัดการ)
ผลิตภัณฑ์: เหล็ก, ผลิตภัณฑ์สแตนเลส, เทคโนโลยียานยนต์, เทคโนโลยีโรงงาน, ระบบลิฟต์, ระบบเรือ, ต่อเรือ
รายได้:  43.356 พันล้านยูโร (2011)
รายได้จากการดำเนินงาน:  284 พันล้านยูโร (2011)
รายได้สุทธิ:  1.783 พันล้านยูโร (2011)
สินทรัพย์:  43.603 พันล้านยูโร (2011)
ส่วนของผู้ถือหุ้น:  10.382 พันล้านยูโร (2011)
พนักงาน: 155,697 คน (2015)
เว็บไซต์: www.thyssenkrupp.com
ธิสเซ่นครุปป์ (เยอรมัน: ThyssenKrupp) เป็นกลุ่มบริษัทข้ามชาติสัญชาติเยอรมัน มีฐานอยู่ในเมืองดืสบูร์กและเอสเชินในประเทศเยอรมนี เป็นหนึ่งในบริษัทที่ใหญ่ที่สุดของยุโรป มีบริษัทในเครือกว่า 670 แห่งทั่วโลกและเป็นหนึ่งในผู้ผลิตเหล็กรายใหญ่ที่สุดของโลก ผลิตสินค้าหลายประเภท อาทิ ชิ้นส่วนและระบบของอุตสาหกรรมยานยนต์, ลิฟต์, บันไดเลื่อน, บริการด้านอุตสาหกรรม  บริษัทจัดตั้งขึ้นในปี ค.ศ. 1999 จากการควบรวมระหว่างบริษัท ธิสเซ่น เอจี (ก่อตั้ง ค.ศ. 1891) กับบริษัท ครุปป์ (ก่อตั้ง ค.ศ. 1811)
ระบบลิฟต์ของธิสเซ่นครุปป์มีฐานการผลิตอยู่ในสเปน ซึ่งทำรายได้กว่า 1.6 พันล้านยูโร และสินค้าเหล็กกล้าไร้สนิมมีฐานการผลิตอยู่ในอิตาลี ซึ่งทำรายได้กว่า 2.3 พันล้านยูโร รายได้จากสองประเทศนี้คิดเป็นร้อยละ 9 ของรายได้รวม
แหล่งข้อมูลอื่น

เว็บไซต์ทางการ
ThyssenKrupp System Engineering
Bilstein (international)
ทันฮ็อยเซอร์

การออกแบบฉากประกอบองก์ที่ 3 ในการแสดงรอบปฐมทัศน์
ปราสาทวาร์ทบวร์คในปัจจุบัน
ทันฮ็อยเซอร์ (เยอรมัน: Tannhäuser) หรือชื่อเต็มว่า ทันฮ็อยเซอร์กับการประชันนักร้องที่วาร์ทบวร์ค (Tannhäuser und der Sängerkrieg auf Wartburg) เป็นอุปรากรภาษาเยอรมันโดยริชชาร์ท วากเนอร์ แต่งแล้วเสร็จในค.ศ. 1845
ข้อมูล

ทันฮ็อยเซอร์อุนท์แดร์เซ็งเงอร์ครีคเอาฟ์วาร์ทบวร์ค เป็นอุปรากรภาษาเยอรมันความยาว 3 องก์
ประพันธ์ทำนองและคำร้องโดยริชชาร์ท วากเนอร์ โดยนำเค้าโครงมาจากบทกวี Elementargeister ของไฮน์ริช ไฮเนอ (ค.ศ. 1797–1856) ที่ดัดแปลงมาจากตำนานพื้นบ้านเยอรมนี และเรื่อง The Singer's Contest ของเอ. เท. อา. ฮ็อฟมัน และเรื่องอื่น ๆ อีกหลายเรื่อง เกี่ยวกับตำนานของวีนัส
เนื้อเรื่อง

ในคริสต์ศตวรรษที่ 13 ชายหนุ่มรูปงามชื่อไฮน์ริช ทันฮ็อยเซอร์ ถูกเทพีวีนัสกักขังไว้ในหุบเขาลึกลับชื่อ วีนัสเบิร์ก วีนัสพยายามยั่วยวนและขอความรักจากทันฮ็อยเซอร์ แต่ตัวเขาปฏิเสธและเรียกร้องหาอิสรภาพ เขาประกาศว่าจิตวิญญาณของเขานั้นมั่นคงต่อพระแม่มารี ด้วยคำประกาศนั้น ทำให้วีนัสเบิร์กและเหล่าบริวารของวีนัสมลายหายไปในทันที ทันฮ็อยเซอร์พบตัวเองอยู่ในแคว้นทือริงเงิน ขณะนั้นลอร์ดแฮร์มัน เจ้าของปราสาทวาร์ทบวร์คแห่งทือริงเงินได้จัดการประกวดประชันร้องเพลง โดยผู้ชนะเลิศจะได้รับพรหนึ่งประการจากแอร์เฌแบ็ต หลานสาวของลอร์ดแฮร์มัน
การประพันธ์

วากเนอร์เริ่มร่างเค้าโครงเรื่อง ทันฮ็อยเซอร์ ระหว่างเดือนมิถุนายน-กรกฎาคม ค.ศ. 1842 และเขียนบทร้องเสร็จในเดือนเมษายนปีถัดมา  จากนั้นจึงเริ่มประพันธ์ดนตรีจนแล้วเสร็จเมื่อวันที่ 13 เมษายน ค.ศ. 1845  โดยท่อนโอเวอร์เชอร์ที่มีชื่อเสียงได้รับการประพันธ์แยกต่างหาก แล้วเสร็จหลังสุด รอบปฐมทัศน์จัดแสดงเป็นครั้งแรกที่เมืองเดรสเดินในวันที่ 19 ตุลาคม ค.ศ. 1845 แต่ไม่ประสบความสำเร็จเท่าเรื่อง รีเอ็นท์ซี ผลงานชิ้นก่อนหน้าของวากเนอร์
วากเนอร์ได้ปรับปรุงผลงานชิ้นนี้ตลอดมาจนถึง ค.ศ. 1860 และได้รับการร้องขอจากจักรพรรดินโปเลียนที่ 3 ให้ดัดแปลงเป็นพิเศษสำหรับจัดแสดงโดยคณะอุปรากรปารีส ที่โรงอุปรากร Salle Le Peletier ปารีส เพื่อเป็นเกียรติแก่เพาลีเนอ ฟ็อน เม็ทเทอร์นิช ภริยาของเอกอัครราชทูตออสเตรียประจำกรุงปารีส การแสดงครั้งนี้จัดขึ้นเมื่อวันที่ 13 มีนาคม ค.ศ. 1861
แหล่งข้อมูลอื่น

โน้ตเพลงเสรีของ Tannhäuser full score ที่โครงการห้องสมุดดนตรีนานาชาติ (IMSLP)
Tannhäuser's Dilemma เก็บถาวร 2016-03-04 ที่ เวย์แบ็กแมชชีน
ฟังผลงาน Overture to Tannhauser ที่ มิวโซเพน
ฟังผลงาน Tannhaeuser ที่ มิวโซเพน
น็อยชติฟท์อิมชตูไบทาล

| น็อยชติฟท์อิมชตูไบทาล |
| --- | --- |

   ตราอาร์ม
ประเทศ: ออสเตรีย
รัฐ: ทีโรล
อำเภอ: อินส์บรุนลันท์
พื้นที่
 • ทั้งหมด: 249 ตร.กม. (96 ตร.ไมล์)
ความสูง: 994 เมตร (3,261 ฟุต)
ประชากร (2018)
 • ทั้งหมด: 4,747 คน
 • ความหนาแน่น: 19 คน/ตร.กม. (49 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 6167
เว็บไซต์: www.neustift.tirol.gv.at
น็อยชติฟท์ หรือชื่อเต็มคือ น็อยชติฟท์อิมชตูไบทาล (เยอรมัน: Neustift im Stubaital "น็อยชติฟท์ในหุบเขาชตูไบ") เป็นเทศบาลในอำเภออินส์บรุคลันท์ รัฐทีโรล ประเทศออสเตรีย ตั้งอยู่ในหุบเขาชตูไบทางใต้จากเมืองอินส์บรุคราว 27 กิโลเมตร เป็นหนึ่งในจุดที่มีทัศนียภาพที่สวยงามที่สุดในรัฐทีโรล สองข้างทางระหว่างทางเข้าไปสู่เมืองจะผ่านเขาหินปูนขนาดยักษ์ตั้งเรียงราย น็อยชติฟท์เป็นแหล่งท่องเที่ยวที่มีชื่อเสียงซึ่งมีผู้มาเยือนกว่าล้านคนในแต่ละปี
จักรพรรดิมัคซีมีลีอานที่ 1 แห่งโรมันอันศักดิ์สิทธิ์ มักเสด็จมาล่ากวาง, เลียงผา และหมีในพื้นที่แถบนี้ พระองค์ทรงสร้างโบสถ์น้อยไว้ที่เมืองนี้ใน ค.ศ. 1505 และต่อมาโบถส์นี้ได้ถูกตั้งชื่อเป็นโบสถ์นักบุญจอร์จ โบสถ์หลังแรกถูกเพลิงไหม้ใน ค.ศ. 1772 และมีการบูรณะขึ้นใหม่
SMEs Project

โครงการภายใต้กรอบความร่วมมือระหว่างภาครัฐและเอกชน (อังกฤษ: SMEs Projects) เป็นโครงการช่วยเหลือผู้ประกอบการ SMEs ภายใต้กรอบความร่วมมือระหว่างภาครัฐและภาคเอกชนที่มุ่งให้การช่วยเหลือ ทั่วถึงกระจายในทุกภูมิภาค โดยเน้นให้ภาคเอกชนมีส่วนร่วมในการกำหนดความต้องการของตนเอง และเป็นแบบอย่างที่ดีให้กับผู้ประกอบการ อุตสาหกรรมไทย
แนวคิดโครงการ

การเติบโตของธุรกิจ SMEs นับเป็นปัจจัยสำคัญในการขับเคลื่อนเศรษฐกิจไทยให้เติบโตอย่างต่อเนื่องและยั่งยืน สำนักงานส่งเสริมวิสาหกิจขนาดกลางและขนาดย่อม (สสว.) จึงร่วมกับสภาอุตสาหกรรมแห่งประเทศไทย (ส.อ.ท.) จัดทำโครงการภายใต้กรอบความร่วมมือ ระหว่างภาครัฐและเอกชน ที่มุ่งเน้น 2แนวทาง คือ การยกระดับทักษะความสามารถในการแข่งขันของผู้ประกอบการ (skills enhancing) และการเพิ่มความสามารในการแข่งขันของSMEs (competintiveness improvement) เพื่อเพิ่มทักษะและคุณภาพด้านบริหารจัดการ เป็นแบบอย่างที่ดีให้กับ SMEs ในระดับอุตสาหกรรมและเพิ่มความสามารถในการแข่งขันของธุรกิจไทยทั้งในปรเทศและต่างประเทศ อีกทั้งยังให้ความสำคัญสนับสนุนด้านการเงิน การตลาด การพัฒนาระบบโลจิสติกส เพื่อลดต้นทุนการดำเนินงาน เพิ่มความรวดเร็วเพิ่มผลิตภาพ ของอุตสาหกรรมเพื่อเกิดความร่วมมือระหว่างกัน ขยายการพัฒนาอุตสาหกรรมและผู้ประกอบการ SMEs ให้กระจายในภูมิภาคอันเป็นกลไก ขับเคลื่อนเศรษฐกิจ และสังคมในระดับภูมิภาค
บทสรุปโครงการ

ในการดำเนินโครงการข้างต้น สภาอุตสาหกรรมแห่งประเทศไทยมีเป้าหมายมุ่งส่งเสริมผู้ประกอบการ SMEs ในทุกระดับ ทุกสาขา อุตสาหกรรมและในทุกพื้นที่ทั่วประเทศให้ได้รับการเพิ่มทักษะความสามารถ (Skill Enhancing) และเพิ่มเติมความสามารถ ในการแข่งขัน (Competitiveness Improvement) โดยมีการวางแผนขับเคลื่อนอุตสาหกรรมอย่างครอบคลุมจากต้นน้ำถึงปลายน้ำ สร้างต้นแบบการรวมกลุ่มเครือข่ายวิสาหกิจอย่างครบวงจร และสร้างแบบอย่างความสำเร็จหรือ Role Model เพื่อเป็นแบบอย่างที่ดีให้กับ ผู้ประกอบการ SMEs โดยเน้น ให้ภาคเอกชนมีส่วนร่วมในการกำหนดความต้องการ กลุ่มเป้าหมาย และการดูแลรูปแบบการพัฒนาให้สอดคล้อง กับความต้องการของภาคอุตสาหกรรมในพื้นที่ เพื่อให้เกิดการพัฒนา เสริมสร้างความรู้ ความสามารถในการเป็นผู้ประกอบการที่สมบูรณ์แบบ อย่างแท้จริง โดยอาศัยพันธมิตรและกลไกเครือข่ายของสภาอุตสาหกรรมแห่งประเทศไทยที่มีอยู่ในทุกจังหวัดทั่วประเทศ ซึ่งได้มีการ ระดมสรรพกำลังและบุคลากรที่มีความเชี่ยวชาญจากทุกสาขา ใช้ประโยชน์จากประสบการณ์ด้านระบบเครือข่ายและบริหารจัดการของภาคเอกชน มาช่วยกันพัฒนาศักยภาพในการแข่งขันให้กับผู้ประกอบการ SMEsไทย ให้เข้มแข็งและมั่นคงเป็นรากฐานที่สำคัญของเศรษฐกิจประเทศ และเศรษฐกิจชุมชนในภูมิภาค
ความสำเร็จทั้งหมดที่ได้รับเป็นผลมาจากความมุ่งมั่นของสภาอุตสาหกรรมแห่งประเทศไทยและสำนักงานส่งเสริมวิสาหกิจขนาดกลางและขนาดย่อม หรือ สสว.ที่ต้องการให้ SMEs ซึ่งเป็นรากฐานของเศรษฐกิจไทยสามารถเพิ่มความสามารถและคุณภาพในการเติบโตได้อย่างต่อเนื่องและ ยั่งยืน
โครงการนี้ มีกำหนดดำเนินโครงการระยะเวลา 6 เดือน เริ่มต้นในเดือนมีนาคม 2550 และสิ้นสุดในเดือนกันยายน 2550 ด้วยเงินงบประมาณ 800 ล้านบาท
โครงการย่อย 6 โครงการ > โครงการยกระดับมาตรฐานอุตสาหกรรม

โครงการยกระดับมาตรฐานอุตสาหกรรม(Role Model) ดำเนินการสร้างต้นแบบการยกระดับมาตรฐานของอุตสาหกรรมทั้งระบบ ได้แก่
โครงการสนับสนุนงานประกวดสิ่งพิมพ์แห่งชาติ (Thai Print Awards) เชิญชวนผู้ประกอบการเข้าประกวดงานสิ่งพิมพ์และได้ประกาศผล ในงานประกวดสิ่งพิมพ์แห่งชาติ ครั้งที่ 2 (2nd Thai Print Awards 2007) เมื่อวันที่ 24 สิงหาคม 2550 ณ.โรงแรมแชงกรีลา เพื่อเป็นการสร้างแรงจูงใจและประกาศผลความสำเร็จของการยกระดับมาตรฐานการพิมพ์ของประเทศไทยทั้งระบบ
โครงการจัดตั้งศูนย์ทดสอบมาตรฐาน วัสดุ และอุปกรณ์การพิมพ์ ดำเนินการจัดตั้งศูนย์ทดสอบมาตรฐาน วัสดุ และอุปกรณ์การพิมพ์ในนิคม อุตสาหกรรมการพิมพ์และบรรจุภัณฑ์สินสาคร จ.สมุทรสาคร เพื่อให้บริการการทดสอบ วัสดุ อุปกรณ์ที่ใช้ ให้ได้มาตรฐาน เป็นที่ยอมรับของต่าง ประเทศ และทำหน้าที่เป็นศูนย์วิจัยและพัฒนา
โครงการจัดตั้งศูนย์ฝึกอบรมพัฒนาและโรงเรียนสร้างช่างพิมพ์ ดำเนินการจัดตั้งศูนย์ฝึกอบรมพัฒนาและโรงเรียนสร้างช่างพิมพ์ ที่นิคมอุตสาหกรรม การพิมพ์และบรรจุภัณฑ์สินสาคร จ.สมุทรสาคร เพื่อผลิตช่างพิมพ์ที่มีคุณภาพเพียงพอ กับความต้องการของตลาด
โครงการจัดตั้งหน่วยบ่มเพาะวิสาหกิจ กลุ่มธุรกิจสิ่งพิมพ์ จัดตั้งศูนย์บ่มเพาะกลุ่มธุรกิจสิ่งพิมพ์และรับบุคลากรมาช่วยบริหารงาน โดยจับมือกับ คณะพาณิชยศาสตร์และการบัญชี จุฬาลงกรณ์มหาวิทยาลัย และภาควิชาเทคโนโลยีการพิมพ์และบรรจุภัณฑ์ มหาวิทยาลัยเทคโนโลยี พระจอมเกล้าธนบุรี ร่วมกันกำหนดหลักสูตรการบ่มเพาะ
ผลิตบุคลากรด้านการมาตรฐานยางเพื่อสร้างและพัฒนามาตรฐานยางในประเทศ และเพิ่มบทบาทของไทยในการกำหนด มาตรฐานสากล ผลิตภัณฑ์ที่ดำเนินการกำหนดมาตรฐานได้แก่ จัดทำร่างมาตรฐานผลิตภัณฑ์อุตสาหกรรมผลิตภัณฑ์ยาง-แผ่นยางสำหรับทำ ฝายยาง, ผลิตภัณฑ์ยาง-ยางกันกระแทก, มาตรฐานการทดสอบและข้อกำหนดความทนทานของล้อยางตัน
โครงการจัดตั้งห้องปฏิบัติการวิจัยและทดสอบยางล้อ ให้บริการทดสอบยางล้อให้ได้มาตรฐานสากล และเป็นแหล่งของการวิจัยและพัฒนายางล้อ ยานยนต์ของ SMEs จัดตั้งที่มหาวิทยาลัยมหิดล วิทยาเขตศาลายานครปฐม
โครงการย่อย 6 โครงการ > โครงการจัดตั้งศูนย์บ่มเพาะ SMEs 5 ภูมิภาคและรายสาขา

โครงการจัดตั้งศูนย์บ่มเพาะ SMEs 5 ภูมิภาคและรายสาขา (Incubation Center) จากหลักการและเหตุผล ตามที่รัฐบาลได้มีนโยบายส่งเสริมวิสาหกิจขนาดกลางและขนาดย่อม โดยมอบหมายให้สภาอุตสาหกรรมแห่งประเทศไทยในฐานะผู้แทน ภาคเอกชน และสำนักงานส่งเสริมวิสาหกิจขนาดกลางและขนาดย่อม ในฐานะผู้แทนภาครัฐ ร่วมมือจัดทำโครงการเพื่อยกระดับทักษะความสามารถ ของผู้ประกอบการโดยมุ่งเน้นการเสริมสร้างความรู้และขีดความสามารถแก่ผู้ประกอบการให้มีศักยภาพในการประกอบธุรกิจโดยเฉพาะ ผู้ประกอบการ SMEs ที่ยังขาดพื้นฐานความรู้ ด้านการผลิต การตลาด เทคโนโลยี การลดต้นทุน ความพร้อมและทักษะที่เพียงพอสำหรับการ วางแผนการจัดการพัฒนาธุรกิจรวมถึงการขาดเครือข่ายธุรกิจที่จำเป็นต่อการเริ่มธุรกิจใหม่ และเงินทุนที่เพียงพอต่อการเริ่มต้นกิจการ ซึ่งผู้ ประกอบการเหล่านี้กระจายอยู่ทุกภูมิภาคทั่วประเทศ
ในการนี้สภาอุตสาหกรรมแห่งประเทศไทยและสำนักงานส่งเสริมวิสาหกิจขนาดกลางและขนาดย่อมได้พิจารณาทำโครงการนี้ขึ้น เพื่อขยายการ ให้บริการศูนย์บ่มเพาะวิสาหกิจ กระจายไปทั่วถึงในทุกภูมิภาคของประเทศโดยเน้นให้ภาคเอกชน คือ สมาชิกสภาอุตสาหกรรมเข้ามามีส่วนร่วม ในการกำหนดหลักสูตร กลุ่มเป้าหมายและดูแลรูปแบบการบ่มเพาะให้สอดคล้องกับความต้องการของภาคอุตสาหกรรมในพื้นที่อย่างแท้จริง ทั้งนี้เนื่องจาก สภาอุตสาหกรรมแห่งประเทศไทยเป็นแหล่งรวมผู้ประกอบการ เพื่อให้เกิดพัฒนาเสริมสร้างผู้ประกอบการเดิม และสร้างแรง บันดาลใจให้เกิดความต้องการเป็นผู้ประกอบการ ซึ่งผลจากการจัดทำโครงการนี้ จะสามารถดำเนินการเสริมสร้างและพัฒนาผู้ประกอบการที่สมบูรณ์แบบ โดยการสนับสนุนและให้บริการที่จำเป็นในการริเริ่มธุรกิจอย่างครบวงจร เพื่อพัฒนาความรู้ความสามารถในการเป็นผู้ประกอบการอย่างแท้จริง โดยมีวัตถุประสงค์
เพื่อส่งเสริมความร่วมมือระหว่างภาครัฐ ภาคเอกชนและชุมชน ให้เข้ามามีส่วนใน การพัฒนาผู้ประกอบการทั่วประเทศ โดยอาศัยกิจกรรมของ หน่วยบ่มเพาะวิสาหกิจที่จัดตั้งขึ้นในทุกภูมิภาคของประเทศ
เพื่อวางพื้นฐานการพัฒนาผู้ประกอบการเดิมให้มีความรู้และทักษะในการประกอบธุรกิจ และพัฒนาผู้ประกอบการใหม่หรือทายาทธุรกิจให้เป็น ผู้ประกอบการรุ่นใหม่ที่มีศักยภาพ
เพื่อพัฒนาศักยภาพผู้ประกอบการในด้านต่างๆ อาทิ เทคโนโลยีเพื่อการพัฒนาผลิตภัณฑ์กระบวนการผลิต การบริหารต้นทุนการผลิต เป็นต้น
โครงการนี้ได้จัดหลักสูตรอบรมและกิจกรรมโดยเน้นให้สอดคล้องกับความต้องการของภาคเอกชนในพื้นที่เพื่อการยกระดับความรู้ความสามารถ ของผู้ประกอบการภาคอุตสาหกรรมในทุกภูมิภาค โดยได้คัดเลือกผู้ประกอบการ 75 รายเข้าร่วมโครงการศูนย์บ่มเพาะ เป็นจำนวนมากกว่า 5,000 ชั่วโมง
ภาคเหนือ : ตั้งศูนย์บ่มเพาะด้านอัญมณี มหาวิทยาลัยราชภัฎกำแพงเพชร ศูนย์อุดมศึกษาแม่สอด จ.ตาก
ภาคตะวันออกเฉียงเหนือ : ตั้งศูนย์บ่มเพาะด้านสิ่งทอ มหาวิทยาลัยราชภัฎชัยภูมิ
ภาคกลาง : ตั้งศูนย์บ่มเพาะด้านเครื่องเคลือบดินเผา สถาบันเทคโนโลยีพระจอมเกล้าพระนครเหนือ จ.ราชบุรี
ภาคตะวันออก : ตั้งศูนย์บ่มเพาะด้านอัญมณี มหาวิทยาลัยบูรพา วิทยาเขตสารสนเทศ จันทบุรี จ.จันทบุรี
ภาคใต้ : ตั้งศูนย์บ่มเพาะด้านไม้ยางพารา มหาวิทยาลัยวลัยลักษณ์ จ.นครศรีธรรมราช
โครงการย่อย 6 โครงการ > โครงการจับคู่ธุรกิจ

โครงการจับคู่ธุรกิจ (Business Matching) มาจากแนวคิดของการเติบโตของธุรกิจขนาดกลางและขนาดย่อม เป็นปัจจัยสำคัญในการขับเคลื่อนเศรษฐกิจไทยให้เติบโตอย่างต่อเนื่องยั่งยืน ซึ่งภายใต้กระแส โลกาภิวัฒน์ที่ส่งผลให้เกิดการแข่งขันด้านการค้าการลงทุนที่รุนแรงทั้งในและต่างประเทศ ทำให้ผู้ประกอบการ SMEs จำเป็นต้องดำเนิน กลยุทธ์การค้าการลงทุนในเชิงรุกและสามารถเชื่อมโยงกับเศรษฐกิจโลก ซึ่งการส่งเสริมให้มีกิจกรรมทางการตลาด เพื่อกระตุ้นและสร้าง Demand มารองรับผลผลิตของอุตสาหกรรม ตลอดจนการหาตลาดเป้าหมายใหม่ๆ และพัฒนาช่องทางการจัดจำหน่างเหมาะสม เป็นสิ่งจำเป็นอย่างยิ่ง นอกจากนี้ การส่งเสริมและสนับสนุนให้เกิดการเชื่อมโยงของ Supply Chain and Industrial Clusters ยังเป็นส่วนสำคัญ ที่จะช่วยเพิ่มขีดความสามารถในการแข่งขันของผู้ประกอบการ SMEs
โครงการนี้ให้ความสำคัญกับการส่งเสริม 4 ด้าน ประกอบด้วย
ส่งเสริมกิจกรรมการตลาดทั้งในและต่างประเทศ
ส่งเสริมผู้ซื้อพบผู้ขาย
ส่งเสริมให้มีตลาดกลางซื้อขายวัตถุดิบและชิ้นส่วน
ส่งเสริมการจัดซื้อวัตถุดิบและชิ้นส่วนระหว่างประเทศ
ดังนั้น การปรับตัวของ SMES ไทยท่ามกลางกระแสโลกาภิวัฒน์เพื่อช่วงชิงโอกาสในการขยายการลงทุนในและต่างประเทศ เพิ่มขีดความสามารถ ในการแข่งขันด้วยการมีต้นทุนที่ต่ำ จึงจำเป็นอย่างยิ่งที่ต้องได้รับการส่งเสริมจากภาครัฐอย่างเพียงพอ เพื่อให้เกิดผลอย่างเป็นรูปธรรม โดยมีวัตถุประสงค์
ส่งเสริมการสร้างและขยายธุรกิจการค้าการลงทุน โดยเฉพาะการสร้างเครือข่ายการค้าการลงทุน
เพื่อส่งเสริมกิจกรรมแสดงศักยภาพ นวัตกรรม เทคโนโลยีของ SMEsในแต่ละกลุ่มอุตสาหกรรมให้เป็นที่รู้จักและยอมรับทั้งในและต่างประเทศ
เพื่อส่งเสริมการพัฒนา Supply Chain and Industrial Clusters เพื่อเพิ่มขีดความสามารถในการแข่งขันของ SMEs ทั้งในระดับ ประเทศและสากล
เพื่อสนับสนุน SMES ไทยเติบโตอย่างเข้มแข็ง ด้วยการให้ข้อมูลที่สำคัญอย่างครบถ้วน
เพื่อสร้างช่องทางเผยแพร่ข้อมูลด้านการตลาด ที่มีข้อจำกัดด้านงบประมาณ ให้เป็นที่รู้จักทั้งในและต่างประเทศ
โครงการนี้ช่วยสร้างโอกาสทางธุรกิจ และเชื่อมโยงอุตสาหกรรมให้กับผู้ประกอบการ SMEs โดยส่งเสริมผู้ซื้อพบผู้ขาย เพื่อสร้างพันธมิตร พัฒนาสินค้า เปิดตลาด ยกระดับ SMEs ผ่านกิจกรรมการจับคู่ธุรกิจและจัดงานแสดงสินค้า มากมายทั้งในประเทศทั้งกรุงเทพฯและต่างจังหวัด ในต่างประเทศ ได้แก่ ประเทศมาเลเซีย แอฟริกาใต้ สหรัฐอเมริกา ออสเตรเลีย และเวียดนาม
โครงการย่อย 6 โครงการ > โครงการกองทุนฟื้นฟูสภาพเครื่องจักร

โครงการกองทุนฟื้นฟูสภาพเครื่องจักร (Machine Fund) มาจากหลักการและเหตุผล เครื่องจักรเป็นตัวจักรสำคัญในการขับเคลื่อนการผลิตสินค้าในอุตสาหกรรมสาขาต่างๆ การที่ราคาเครื่องจักรมีมูลค่าสูงมาก โดยเฉพาะเครื่องจักรที่มี เทคโนโลยีสูง จึงส่งผลกระทบต่อการลงทุนและขีดความสามารถในการแข่งขันของอุตสาหกรรมไทยและผู้ประกอบการ SMEs อย่างมาก
เพื่อเป็นการเพิ่มขีดความสามารถในการแข่งขันให้ผู้ประกอบการ และลดการนำเข้าเครื่องจักรจากต่างประเทศ ประเทศไทยจำเป็นต้องมีนโยบาย ยุทธศาสตร์ และแผนพัฒนาส่งเสริมให้ภาคอุตสาหกรรมได้มีโอกาสเข้าถึงเครื่องจักรที่เหมาะสมได้อย่างชัดเจน ต่อเนื่อง และบูรณาการ
ปัจจุบันประเทศไทยมีการนำเข้าเครื่องจักรอุตสาหกรรมในอัตราที่สูง ในปี 2548 มีการนำเข้าเครื่องจักรถึง 8 พันล้านดอลลาร์สหรัฐ คิดเป็น 6.8% ของมูลค่าการนำเข้าทั้งหมดของประเทศไทย และมีเครื่องจักรที่นำเข้าสะสมตลอด 20 ปี ผ่านมาจำนวน 8 หมืนล้านเครื่อง ในจำนวนนี้ 50% เป็นเครื่องจักรที่สมควรต้องปรับปรุงประสิทธิภาพเพราะมีสภาพเก่าแก่มาก
เพื่อเป็นการส่งเสริมและสนับสนุนให้ผู้ประกอบการขนาดกลางและขนาดย่อมได้มีโอกาสได้ใช้เครื่องจักรที่ทันสมัยมากขึ้น และเป็นการส่งเสริมฟื้นฟู เครื่องจักรภายในประเทศ และลดการนำเข้าเครื่องจักรจากต่างประเทศ จึงจัดทำโครงการ Machine Fund ขึ้นเพื่อเป็นแหล่งสนับสนุน เงินทุนดอกเบี้ยต่ำช่วยเหลือผู้ประกอบการจำนวน 50 รายที่ต้องการทุนสำหรับพัฒนาประสิทธิภาพและเทคโนโลยีของเครื่องจักรให้ทันสมัย เพื่อให้ทันกับการแข่งขันด้วยการช่วยจัดหาเงินทุนดอกเบี้ยต่ำและสนับสนุนดอกเบี้ย 3%ให้กับผู้ประกอบการ SMEs เป็นระยะเวลา 5 ปี
โครงการย่อย 6 โครงการ > โครงการส่งเสริมเครือข่ายระบบจัดส่งสินค้าและพัสดุ

โครงการส่งเสริมเครือข่ายระบบจัดส่งสินค้าและพัสดุ (Logistics Capacity Building )
ดำเนินโครงการ ซึ่งประกอบไปด้วย 4 โครงการย่อย คือ
โครงการย่อย 6 โครงการ > โครงการพัฒนาอุตสาหกรรมรายสาขาระดับจังหวัดและภูมิภาค

โครงการพัฒนาอุตสาหกรรมรายสาขาระดับจังหวัดและภูมิภาค (competitiveness Improvement)
ดำเนินโครงการ ซึ่งประกอบไปด้วย 3 โครงการย่อย คือ
แหล่งข้อมูลอื่น

สภาอุตสาหกรรมแห่งประเทศไทย
สำนักงานส่งเสริมวิสาหกิจขนาดกลางและขนาดย่อม
SMEs Plannet
ธนาคารสหพันธ์เยอรมนี

| --- | --- |
 โลโก้ของธนาคารกลางเยอรมัน
ภาพรวมหน่วยงาน
ก่อตั้ง: ค.ศ. 1957
เขตอำนาจ: ประเทศเยอรมนีตะวันตก (1957–1990)   ประเทศเยอรมนี (1990–ปัจจุบัน)
สำนักงานใหญ่: แฟรงก์เฟิร์ต รัฐเฮ็สเซิน ประเทศเยอรมนี 
เว็บไซต์: www.bundesbank.de
ธนาคารสหพันธ์เยอรมนี (เยอรมัน: Deutsche Bundesbank) คือธนาคารกลางของสหพันธ์สาธารณรัฐเยอรมนี และถือเป็นส่วนหนึ่งของระบบธนาคารกลางในยุโรป (ESCB) เนื่องด้วยสถานะทางการเงินที่แข็งแกร่งมาก ธนาคารกลางเยอรมันถือเป็นสมาชิกที่มีอำนาจครอบงำระบบธนาคารกลางในยุโรป ทั้งธนาคารกลางเยอรมันและธนาคารกลางยุโรปต่างมีที่ทำการตั้งอยู่ในนครแฟรงก์เฟิร์ต
ประวัติ

เมื่อสงครามโลกครั้งที่สองสิ้นสุดลงในปี 1945 พร้อมด้วยความพ่ายแพ้ของฝ่ายอักษะ เงินสกุลไรชส์มาร์คของเยอรมันกลายเป็นสิ่งไร้ค่า ฝ่ายสัมพันธมิตรจำต้องเข้ามาฟื้นฟูระบบการเงินในเยอรมันเสียใหม่ โดยจัดตั้งระบบธนาคารกลางแบบคู่ขนานขึ้นในเขตยึดครองเยอรมัน ซึ่งมีโครงสร้างที่ใช้ระบบธนาคารกลางสหรัฐเป็นต้นแบบ ธนาคารกลางแบบคู่ขนานนี้ประกอบด้วย:
ธนาคารกลางประจำรัฐ (Central banks of the states) – เป็นธนาคารกลางของแต่ละรัฐซึ่งอยู่ในการยึดครองของกองทัพสัมพันธมิตรตะวันตก มีเขตอำนาจอยู่ในเฉพาะรัฐหรือโซนนั้นๆ
ธนาคารแห่งรัฐเยอรมัน (Bank deutscher Länder) – เป็นสถาบันที่บรรดาธนาคารกลางประจำรัฐเป็นผู้ถือหุ้นอยู่ จึงเป็นอิสระจากภาครัฐบาลและการเมือง มีที่ตั้งอยู่ในนครแฟรงก์เฟิร์ต รับผิดชอบการพิมพ์ธนบัตร การประสานงานนโยบายการเงิน และรับผิดชอบงานส่วนกลางเช่น การจัดการการแลกเปลี่ยนเงินตรา
ฝ่ายบริหารของระบบธนาคารกลางแบบคู่ขนานนี้คือ "คณะกรรมการธนาคารกลาง" (Zentralbankrat) ซึ่งประกอบด้วย เหล่าประธานธนาคารกลางประจำรัฐ และบรรดากรรมการของธนาคารแห่งรัฐเยอรมัน
ธนาคารแห่งรัฐเยอรมันได้กำหนดสกุลเงินมาร์คเยอรมัน (Deutsche Mark) ขึ้นเมื่อในวันที่ 20 มิถุนายน 1948 และภายหลังกฎหมายพื้นฐาน (รัฐธรรมนูญ) ของเยอรมันบังคับใช้ในปี 1949 ก็นำไปสู่การจัดตั้งธนาคารกลางเยอรมันก่อตั้งในปี 1957 เพื่อเข้ารับช่วงต่อจากธนาคารแห่งรัฐเยอรมัน (Bank deutscher Länder) ซึ่งเงินสกุลมาร์คนี้ใช้งานจนถึงปี 2002 ก็ถูกแทนที่ด้วยเงินสกุลยูโร
ที่ทำการธนาคารกลางเยอรมันในนครแฟรงก์เฟิร์ต
ท็อยเฟิลส์แบร์ค

| ท็อยเฟิลส์แบร์ค |
| --- | --- |
อดีตสถานีดักฟังของสหรัฐบนยอดเขา
จุดสูงสุด
ความสูง เหนือระดับน้ำทะเล: 120.1 เมตร (394 ฟุต)
พิกัด: 52°29′51″N 13°14′28″E﻿ / ﻿52.49750°N 13.24111°E﻿ / 52.49750; 13.24111 
ชื่อ
ความหมาย: เขามาร (German)
ข้อมูลทางภูมิศาสตร์
ท็อยเฟิลส์แบร์คเบอร์ลิน ประเทศเยอรมนี 
ท็อยเฟิลส์แบร์ค (เยอรมัน: Teufelsberg; ภาษาเยอรมัน: [ˈtɔʏfl̩sbɛʁk] ( ฟังเสียง); แปลว่า เขาของมาร) เป็นเนินเขาที่มนุษย์สร้างขึ้นในเบอร์ลิน ประเทศเยอรมนี ตั้งอยู่ในย่านยรูเนอวาล์ด ในอาณาเขตของอดีตเบอร์ลินตะวันตก เขามีความสูง 80 เมตร (260 ฟุต) เหนือที่ราบเทลโทว์ และสูง 120.1 เมตร (394 ฟุต) เหนือระดับน้ำทะเล อยู่รายล้อมด้วยป่ายรูเนอวาลด์ ชื่อของเขานี้ตั้งชื่อตามท็อนเฟิลส์เซ (ทะเลสาบของมาร) ซึ่งตั้งอยู่ทางใต้ไม่ไกลจากเขานี้ เขานี้สร้างขึ้นมรจากซากปรักหักพังของวิ่งปลูกสร้างราว 75 ล้าน ลูกบาศก์เมตร (98 ล้าน ลูกบาศก์หลา)* จากเบอร์ลิน ราว 20 ปีหลังสงครามโลกครั้งที่สอง มาถมทับวิทยาลัยช่างกลของนาซีที่สร้างไม่เสร็จ (แวร์เทชนิซเชอฟาคุลเท็ท; Wehrtechnische Fakultät) ในสมัยสงครามเย็น สหรัฐได้มาตั้งสถานีดักฟังบนเขา ตั้งชื่อว่า ฟีลด์สเตชันเบอร์ลิน (Field Station Berlin) ปัจจุบันสถานีดักฟังถูกทิ้งร้าง
แรกเริ่มเข้าใจว่าเขานี้มีความสูง 115 เมตร (377 ฟุต) ซึ่งใกล้เคียงกับเขามึกเกิลแบร์เคอ ถือเป็นจุดสูงสุดในเบอร์ลินตะวันตก อย่างไรก็ตาม การวัดความสูงใหม่ในภายหลังได้ความสูงที่ 120.1 เมตร (394 ฟุต) ซึ่งสูงกว่าเขามึกเกิลแบร์เคอ
ฟีลด์สเตชันเบอร์ลิน

สถานีดักฟังบนเขาตั้งขึ้นโดยหน่วกความปลอดภัยแห่งชาติ (NSA) ชองสหรัฐในปี 1963 เข้าใจว่าเป็นส่วนหนึ่งของระบบเก็บเกี่ยวข้อมูลข่าวกรอง ECHELON ทหารอเมริกันที่ทำงานที่นี่เรียกเขานี้ย่นย่อว่า "เดอะฮิลล์" ("The Hill")
มีการออกหน่วยดักฟังเคลื่อนที่ของฝ่ายสัมพันธมิตรเริ่มปฏิบัติการที่ท็อยเฟิลส์แบร์คมาตั้งแต่ปี 1961 และจากการสำรวจพื้นที่อื่นอีกหลายจุดทั่วเบอร์ลินตะวันตก ก็พบว่าจุดนี้ที่ท็อยเฟิลส์แบร์คเป็นจุดยุทธศาสตร์ที่ดีที่สุดในการดักฟังคลื่นการทหารจากโซเวียต, เยอรมนีตะวันออก และชาติอื่นในกลุ่มวอร์ซอว์ NSA ของสหรัฐจึงก่อสร้างสถานีดักฟังถาวรขึ้นในเดือนตุลาคม 1963 ในอดีตบนเขามีลิฟต์สกีตั้งอยู่และถูกสั่งให้รื้อออกเนื่องจากรบกวนการฟังสัญญาณ สถานีใช้งานจนกระทั่งกำแพงเบอร์ลินถล่มลง อุปกรณ์ต่าง ๆ ถูกถอดออก แต่ตัวอาคาร เสาสัญญาณ และเรโดม (radome) ยังคงอยู่ถึงปัจจุบัน
ในวัฒนธรรมสมัยนิยม

ผลงานโดยฮิโต สเตเยิร์ล ชิ้น "Factory of the Sun" และ "The Identity Factory" มีสถานที่นี้เป็นส่วนหนึ่งของชิ้นงาน
C Trick: Sort of a Memoir โดย Don Cooper (2000). ตีพิมพ์ใหม่และเพิ่มเนื้อหาในปี 2003 ในรูปปกอ่อน ชื่อ Worth the Trip. ตีพิมพ์ใหม่ในชื่อ C Trick ในปี 2010 บทนำ บทส่ง และตอนใหม่สี่ตอน.
From Pin Stripes to Army Stripes โดย Sergeant Michael Riles เรื่องเล่าจากยเอรมนีภายใต้การปกครองในปี 1977-1981.
The United States Garrison Berlin 1945-1994 โดย William Durie, 2014. ISBN 978-1-63068-540-9.
Berlin Daze - Tales of The Cold War on the Island of Freedom โดย C. Eric Estberg, 2018. ISBN 978-1726471299.
Death On Devil's Mountain โดย David Von Norden (2009). ASA ต่อท็อยเฟิลส์แบร์ค ในปลายทศวรรษ 1960s
McCurry's War โดย Chuck Thompson (2012)
Voices Under Berlin: The Tale of a Monterey Mary โดย T.H.E. Hill (2008)
Reunification: A Monterey Mary Returns to Berlin โดย T.H.E. Hill (2013)
The Wall โดย John Marks (1999)
วงดนตรีสัญชาติดัตช์ Ilanois, มิวสิกวิดีโอ "Chase the Sundown with Me" ปี 2010 ถ่ายทำบนยอดของสถานีดักฟัง
"Lost Faith" โดย Bob Mould มีฉากหลังเป็นสถานีดักฟังที่นี่
"A Million Stars" โดย The Faim วงสัญชาติออสเตรเลีย ปี 2018
The Same Sky ละครชุดปี 2017 ดำเนินเรื่องในปี 1974 เกี่ยวกับตัวละครที่ทำงานในสถานีดักฟัง
Berlin Station ละครชุดปี 2016
Manifesto ภาพยนตร์จัดแสดงแบบหลายจอปี 2015 โดย Julian Rosefeldt
Call of Duty: Black Ops Cold War เกมยิงบุคคลที่หนึ่ง ปี 2020 มีแผนที่ผู้เล่นหลายคนจากท็อยเฟิลส์แบร์คและสถานีดักฟัง ชื่อแผนที่ Echelon
นักพเนจรเหนือทะเลหมอก

จิตรกรรม นักพเนจรเหนือทะเลหมอก
นักพเนจรเหนือทะเลหมอก (เยอรมัน: Der Wanderer über dem Nebelmeer) เป็นภาพเขียนสีน้ำมันโดยคัสพาร์ ดาวิด ฟรีดริช จิตรกรชาวเยอรมันซึ่งวาดขึ้นในค.ศ. 1818 ได้รับการยอมรับเป็นหนึ่งในงานชิ้นเอกของยุคศิลปะจินตนิยม ปัจจุบันถูกเก็บรักษาไว้ที่หอวัฒนธรรมฮัมบวร์ค ประเทศเยอรมนี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Der Wanderer über dem Nebelmeer
Wanderer above the Sea of Fog Analysis
Sketches for the painting (ในภาษาเยอรมัน)